**ФИНАЛНА КОНФЕРЕНЦИЯ ПО ПРОЕКТА**

16-18 октомври 2023 г.

с. Белчин

хотел „Белчински извор“

откриване - 16.10.2023 г., 14:00 часа

От 16 до 18 октомври 2023 г. в хотел „Белчински извор“ край София ще се проведе Финална конференция по проекта за създаване на Център за върхови постижения по мехатроника и чисти технологии.

На тридневния форум ще бъдат представени постигнатите резултати по изграждането на трите научноизследователски комплекса на Центъра: кампус „Студентски град“ с дейност, фокусирана в областта на мехатрониката, кампус „Лозенец“, където се провеждат изследвания предимно в областта на чистите технологии и кампус „Гео Милев“, в който учените работят и в двете тематични области на проекта.

В програмата на конференцията са включени също презентации за научните разработки и постижения на изследователите от лабораториите на трите кампуса, които са довели до практическото им приложение и сключването на договори с бизнеса, създаването на патенти, докладването на международни форуми и публикуването им в реномирани списания с висока цитеруемост.

Със съдействието на г-жа Десислава Ковачева експерт стратегия и развитие в Изпълнителна агенция „Програма за образование“ ще бъде обсъдена подготовката на проекта за следващия програмен период.

На 18 октомври форумът ще бъде закрит с кръгла маса, на която участниците ще бъдат запознати с изпълнението на задължителните индикатори, с техническия и финансов отчет на проекта, както и с предстоящите задачи и предизвикателства през следващите 5 години.